Συμμετοχή της Ελλάδας στους Ολυμπιακούς Αγώνες

Η Ελλάδα υπήρξε η πατρίδα των αρχαίων Ολυμπιακών Αγώνων, αλλά και ο τόπος που αναβίωσαν οι σύγχρονες Ολυμπιάδες το 1896.

## Γενικές πληροφορίες
Η Ελληνική Ολυμπιακή Επιτροπή είναι από τις παλαιότερες, αφού ιδρύθηκε το 1894, ενώ υπήρξε ιδρυτικό μέλος της Διεθνούς Ολυμπιακής Επιτροπής το 1895. Η Ελλάδα έχει συμμετάσχει σε όλους τους Θερινούς Ολυμπιακούς Αγώνες από την αναβίωσή τους το 1896 (χωρίς να δεχτεί να υποστηρίξει ποτέ κανένα μποϊκοτάζ, όπως έχουν κάνει σε κάποιες διοργανώσεις αρκετές χώρες), καθώς και στους περισσότερους Χειμερινούς από τη διοργάνωση του 1936 έως σήμερα, εκτός από τη διοργάνωση του 1960.

Η Αθήνα έχει φιλοξενήσει δύο φορές τους Θερινούς Ολυμπιακούς Αγώνες: το 1896 και το 2004. Επίσης, έχει φιλοξενήσει και τη Μεσολυμπιάδα του 1906, μία διοργάνωση που όμως δεν έχει τον τίτλο της Ολυμπιάδας, αφού το 1906 δεν ήταν επίσημη Ολυμπιακή χρονιά, παρά το γεγονός ότι στα περισσότερα έντυπα της εποχής αναφέρονταν ως Ολυμπιακοί Αγώνες.

Οι Έλληνες αθλητές έχουν κατακτήσει συνολικά 129 μετάλλια, εκ των οποίων τα 36 είναι χρυσά, τα 46 ασημένια και τα 47 χάλκινα σε 15 διαφορετικά αθλήματα. Αυτός είναι ο αριθμός που προκύπτει από το άθροισμα των μεταλλίων που παρατίθενται στον επίσημο ιστότοπο των Ολυμπιακών Αγώνων για κάθε Ολυμπιάδα, παρότι υπάρχει σύγχυση και αμφισβήτηση για πολλά μετάλλια, ιδιαίτερα κατά την πρώτη Ολυμπιάδα του 1896.

Τα περισσότερα μετάλλια έχουν κατακτηθεί στους Αγώνες που διοργανώθηκαν στην Αθήνα (47 το 1896 και 16 το 2004), αλλά και 13 στο Σίδνεϊ το 2000. Σχετικά με τα αθλήματα, την πλειοψηφία των μεταλλίων έχει προσφέρει ο στίβος (30), η άρση βαρών (15) και η σκοποβολή (13).

Στις χειμερινές ολυμπιάδες, η Ελλάδα δεν έχει κατακτήσει ακόμα κανένα μετάλλιο και είναι μάλλον απίθανο να συμβεί ποτέ κάτι τέτοιο, καθώς το κλίμα της Ελλάδας δεν είναι αρκετά ψυχρό τον χειμώνα και με επαρκείς χιονοστρώσεις αρκετά μεγάλης διάρκειας, ακόμα και στις ορεινές περιοχές, για να στηρίξει επαρκώς την ανάπτυξη των χειμερινών αθλημάτων, ενώ επίσης, ως αποτέλεσμα αυτού του παράγοντα, οι Ελληνικές αποστολές είναι πάντα ολιγομελείς.

Ο Δημήτριος Λούνδρας, ο οποίος συμμετείχε στην ομάδα του Εθνικού Γ.Σ., η οποία κατέκτησε το 1896 την τρίτη θέση στο ομαδικό δίζυγου ανδρών, θεωρείται μέχρι και σήμερα ο νεότερος αθλητής και ο νεότερος Ολυμπιονίκης στην ιστορία των Ολυμπιακών Αγώνων, με ηλικία 10 ετών και 218 ημερών - αν και αυτό αμφισβητείται λόγω της συμμετοχής ενός μη ταυτοποιημένου νεαρού αγοριού από τη Γαλλία ως πηδαλιούχου στους Ολυμπιακούς Αγώνες του 1900, το οποίο εκτιμάται σύμφωνα με κάποιες αναφορές ότι ήταν 7 έως 10 ετών, αλλά σύμφωνα με άλλες εκτιμήσεις μπορεί να πλησίαζε τα 12 έτη.

Το ρεκόρ συμμετοχής σε Ολυμπιακούς Αγώνες με την ελληνική αποστολή έχουν, με 6 συμμετοχές, οι Τάσος Μπουντούρης (1976, 1980, 1984, 1988, 1992, 1996), Άγη Κασούμη (1984, 1988, 1992, 1996, 2000, 2004), Ευαγγελία Ψάρρα (2000, 2004, 2008, 2012, 2016, 2020) και Παναγιώτης Γκιώνης (2004, 2008, 2012, 2016, 2020, 2024).

## Έλληνες σημαιοφόροι
Ξεκινώντας από τη διοργάνωση του 1908 καθιερώθηκε η παρέλαση των αθλητών κατά τη διάρκεια της τελετής έναρξης των Ολυμπιακών Αγώνων και από τη διοργάνωση του 1928 η Ελλάδα τιμής ένεκεν παρελαύνει πάντα πρώτη, για να υπενθυμίζει ότι υπήρξε η πατρίδα των αρχαίων Ολυμπιακών Αγώνων, αλλά και ο τόπος που αναβίωσαν οι σύγχρονες Ολυμπιάδες. Στη συνέχεια, οι άλλες χώρες μπαίνουν με αλφαβητική σειρά και, κατά παράδοση, οι αθλητές της διοργανώτριας χώρας εισέρχονται στο στάδιο τελευταίοι. Ειδικότερα στους Αγώνες του 2004, όπου η Ελλάδα ήταν διοργανώτρια, παρέλασε μόνος πρώτος ο σημαιοφόρος αθλητής, ενώ η υπόλοιπη αποστολή εισήλθε τελευταία στο στάδιο με τον σημαιοφόρο επικεφαλής.

### Σημαιοφόροι σε Θερινούς Ολυμπιακούς Αγώνες
[thumb|300px|Με σημαιοφόρο τον [Κωνσταντίνος Τσικλητήρας|Κωνσταντίνο Τσικλητήρα, η ελληνική αποστολή εισέρχεται στο Ολυμπιακό Στάδιο της Στοκχόλμης κατά την τελετή έναρξης των Θερινών Ολυμπιακών Αγώνων του 1912.]]
[thumb|300px|Ο [Αντώνης Καρυοφύλλης (διακρίνεται κάτω αριστερά) ήταν ο σημαιοφόρος της ελληνικής αποστολής στην τελετή έναρξης των Θερινών Ολυμπιακών Αγώνων του 1928 στο Άμστερνταμ.]]
[thumb|300px|Ο [Ηλίας Ηλιάδης (αθλητής)|Ηλίας Ηλιάδης ανοίγει την παρέλαση των αθλητών στο Εθνικό Στάδιο του Πεκίνου στην τελετή έναρξης των Θερινών Ολυμπιακών Αγώνων του 2008.]]
[thumb|300px|Η ελληνική αποστολή με σημαιοφόρο τον [Θανάσης Τσακίρης|Θανάση Τσακίρη εισέρχεται στο BC Place του Βανκούβερ κατά την τελετή έναρξης των Χειμερινών Ολυμπιακών Αγώνων του 2010.]]

### Σημαιοφόροι σε Χειμερινούς Ολυμπιακούς Αγώνες

## Πίνακας μεταλλίων
### Μετάλλια σε Θερινούς Ολυμπιακούς Αγώνες

### Μετάλλια σε Χειμερινούς Ολυμπιακούς Αγώνες

### Μετάλλια ανά άθλημα

## Έλληνες Ολυμπιονίκες
### Με χρονολογική σειρά
Ακολουθεί λίστα των Ελλήνων Ολυμπιονικών με χρονολογική σειρά, σύμφωνα με τη Διεθνή Ολυμπιακή Επιτροπή. Να σημειωθεί ότι δεν συμπεριλαμβάνεται το χάλκινο μετάλλιο της Πηγής Δεβετζή στους Ολυμπιακούς Αγώνες του 2008, αφού της αφαιρέθηκε από τη ΔΟΕ λόγω χρήσης απαγορευμένης ουσίας.

### Ανά άθλημα

### Περισσότερα μετάλλια
[thumb|220px|Ο [Πύρρος Δήμας κέρδισε 3 χρυσά και 1 χάλκινο μετάλλιο στις Ολυμπιάδες του 1992, 1996, 2000 και 2004.]]
[thumb|220px|Ο [Κωνσταντίνος Τσικλητήρας κατέκτησε 1 χρυσό, 2 ασημένια και 1 χάλκινο μετάλλιο στους Αγώνες του 1908 και του 1912.]]

Η λίστα περιλαμβάνει αθλητές που έχουν κατακτήσει περισσότερα από ένα Ολυμπιακά μετάλλια αγωνιζόμενοι για την Ελλάδα. Δεν περιλαμβάνει μετάλλια που κατακτήθηκαν για άλλες χώρες ή μικτές ομάδες. Η σειρά καθορίζεται με βάση τον συνολικό αριθμό μεταλλίων κάθε αθλητή. Σε περίπτωση ίδιου αριθμού στο σύνολο, η σειρά καθορίζεται από τα χρυσά, τα ασημένια και τέλος τα χάλκινα μετάλλια.

### Επιπλέον Ολυμπιονίκες που αναγνωρίζει η ΕΟΕ
Η Ελληνική Ολυμπιακή Επιτροπή, επικαλούμενη κάποιες πηγές, παραθέτει στον ιστότοπό της μερικά διαφορετικά αποτελέσματα και επιπλέον μετάλλια για την Ελλάδα στους Ολυμπιακούς Αγώνες του 1896, που έρχονται σε αντίθεση με αυτά που έχει δημοσιεύσει η Διεθνής Ολυμπιακή Επιτροπή στον επίσημο ιστότοπό της. Παρατίθενται εδώ ξεχωριστά και δεν προσμετρώνται στους υπόλοιπους πίνακες.

## Οι αρχηγοί των ελληνικών ολυμπιακών αποστολών

Πηγή: Οι Έλληνες αρχηγοί των ολυμπιακών αποστολών 1896 – 2012, Ελληνική Ένωση Συμμετασχόντων σε Ολυμπιακούς Αγώνες (ΕΣΟΑ)

## Δείτε επίσης
* Συμμετοχή της Ελλάδας στους Παραολυμπιακούς Αγώνες
* Συμμετοχή της Ελλάδας στους Παγκόσμιους Αγώνες

## Παραπομπές


## Πηγές
* Ο πίνακας των μεταλλίων, Ελληνική Ολυμπιακή Επιτροπή (ΕΟΕ).
* "Οι Έλληνες Ολυμπιονίκες 1896-2000", ειδική έκδοση της εφημερίδας «Ελεύθερος τύπος». 
* Ολυμπιακοί Αγώνες-Τα ελληνικά μετάλλια, express.gr
* Τα ελληνικά μετάλλια, in.gr
* Η ιστορία των σημαιοφόρων, Ελληνική Ένωση Συμμετασχόντων σε Ολυμπιακούς Αγώνες (ΕΣΟΑ).
* Οι Έλληνες αρχηγοί των ολυμπιακών αποστολών 1896 – 2012, Ελληνική Ένωση Συμμετασχόντων σε Ολυμπιακούς Αγώνες (ΕΣΟΑ).

## Εξωτερικοί σύνδεσμοι
* Ελληνική Ολυμπιακή Επιτροπή (ΕΟΕ)
* Σύλλογος Ελλήνων Ολυμπιονικών 
* Ελληνική Ένωση Συμμετασχόντων σε Ολυμπιακούς Αγώνες (ΕΣΟΑ) 

Ελλάδα
Ολυμπιάδες
*
Κατηγορία:Εθνικές αθλητικές ομάδες της Ελλάδας